Author: Valovicova
Last saved by: MZ SR
Company: MSPNM

Predkladacia správa

Ministerstvo zdravotníctva SR v súlade s koncepciou reformy v rezorte zdravotníctva navrhuje podľa § 2 ods. 2 zákona č. 13/2002 Z. z. o podmienkach premeny niektorých rozpočtových organizácií a príspevkových organizácií na neziskové organizácie poskytujúce všeobecne prospešné služby ( transformačný zákon) a ktorým sa mení a dopĺňa zákon č. 92/1991 Zb. o podmienkach prevodu majetku štátu na iné osoby v znení neskorších predpisov  na premenu nasledovné zdravotnícke zariadenia:
1. Vysokošpecializovaný odborný ústav tuberkulózy a respiračných chorôb Nitra - Zobor,
2. Šrobárov ústav detskej tuberkulózy a respiračných chorôb, Dolný Smokovec, 
3. Vysoko špecializovaný odborný ústav geriatrický sv. Lukáša, Košice,
4. Psychiatrická nemocnica, Stráňany, Michalovce,
            5. Špecializovaná nemocnica pre ortopedickú protetiku, Bratislava.
V rezorte zdravotníctva je premenených 12 zdravotníckych zariadení na neziskové organizácie, ktoré boli založené k 1.7.2002 a k 1.1.2003. Ďalšie dve zariadenia sú v procese premeny na základe uznesenia vlády SR č. 929 (Wolkerov odborný liečebný ústav tuberkulózy a respiračných chorôb Tatranská Polianka) a uznesenia č. 930 (Odborný liečebný ústav na doliečovanie chronických ochorení Lehnice) zo dňa 30.9.2003).                                                              
Skúsenosti týchto neziskových organizácií sú pozitívne, poskytujú zdravotnú starostlivosť v rozsahu pred premenou; neziskové organizácie majú správnou radou schválený vyrovnaný rozpočet. Nimi prijaté opatrenia (zmena organizačnej štruktúry, reštrikčné opatrenia a podnikateľská činnosť) zabezpečujú znižovanie straty a plnenie rozpočtu.
Podmienkou pre úspešnú činnosť novo vzniknutých neziskových organizácií je ich oddlženie ku dňu vzniku. Záväzky vznikli v týchto zdravotníckych organizáciách v dobe keď boli v zriaďovateľskej pôsobnosti Ministerstva zdravotníctva SR čo znamená, že boli štátne príspevkové organizácie. 
	Schválenie materiálu nebude mať dopad na zamestnanosť ani finančný, ekonomický a environmentálny vplyv.